**E L Ő T E R J E S Z T É S**

**Szombathely Megyei Jogú Város Közgyűlésének 2017. december 14-i ülésére**

**Javaslat ifjúság-orvosi megállapodások módosításának jóváhagyására**

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja alapján helyi önkormányzati feladat az egészségügyi alapellátás biztosítása.

Az egészségügyi alapellátásról szóló 2015. évi CXXIII. törvény 5. § (1) bekezdése kimondja, hogy a települési önkormányzat az egészségügyi alapellátás körében gondoskodik a háziorvosi, házi gyermekorvosi ellátásról, a fogorvosi alapellátásról, az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról, a védőnői ellátásról és az iskola-egészségügyi ellátásról.

Szombathely Megyei Jogú Város Önkormányzata az iskola-egészségügyi ellátásról a Szombathelyi Egészségügyi és Kulturális Intézmények Gazdasági Ellátó Szervezetén (a továbbiakban: GESZ) keresztül gondoskodik.

Szombathely Megyei Jogú Város az oktatási intézményeibe beíratott tanulóinak iskola-egészségügyi ellátását jelenleg 4 (egy fő közalkalmazott és három fő vállalkozó) ifjúságorvos látja el, Szombathely Megyei Jogú Város Közgyűlésének Szombathely város egészségügyi alapellátási körzeteiről szóló 14/2002. (VI.20.) önkormányzati rendeletben meghatározott körzetbeosztás szerint, a GESZ működési körén belül.

Dr. Tímár Péter - a Gyógyír 2001 Bt. képviseletében eljárva - 2017. október 22. napján bejelentette, hogy a Bt. 2018. január 1. napjától nem kívánja ellátni a Szombathelyi Műszaki Szakképzési Centrum Puskás Tivadar Fém- és Villamosipari Szakgimnáziuma, Szakközépiskolája és Kollégiuma Szakközépiskolai részének iskola-egészségügyi feladatait, amelyet jelenleg a Bt. alkalmazásában Dr. Mihók Mónika ifjúság-orvos lát el.

A szóban forgó oktatási intézmény iskola-egészségügyi ellátását Dr. Takács Edina iskolaorvos vállalja 2018. január 1. napjától.

A fentiek alapján szükséges – az iskola-egészségügyi feladatok ellátása tárgyában – a Gyógyír 2001 Bt.-vel 2012. november 21. napján kötött, és a Közgyűlés által a 358/2012. (IX.27.) Kgy. számú határozattal jóváhagyott megállapodás módosítása, valamint a Dr. Takács Edina iskolaorvossal 2010. december 8. napján kötött megállapodás helyett a Közgyűlés által jóváhagyott iskolaorvosi megállapodás megkötése.

A Gyógyír 2001 Bt.-vel kötendő megállapodás tervezete az előterjesztés 1. számú, míg a Dr. Takács Edinával kötendő megállapodás az előterjesztés 2. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. december „ ”**

/: **Dr. Puskás Tivadar** :/

**HATÁROZATI JAVASLAT**

**………../2017. (XII.14.) Kgy. sz. határozat**

1. Szombathely Megyei Jogú Város Közgyűlése a „Javaslat ifjúság-orvosi megállapodások módosításának jóváhagyására” című előterjesztést megtárgyalta, és egyetért azzal, hogy a Szombathelyi Műszaki Szakképzési Centrum Puskás Tivadar Fém- és Villamosipari Szakgimnáziuma, Szakközépiskolája és Kollégiuma Szakközépiskolai részének iskola-egészségügyi feladatait (az oktatási intézményben használt eszközök átadása mellett) a Gyógyír 2001 Bt. alkalmazásában álló Dr. Mihók Mónika helyett Dr. Takács Edina lássa el 2018. január 1. napjától.
2. A Közgyűlés a Gyógyír 2001 Bt.-vel, és az alkalmazásában álló Dr. Mihók Mónika ifjúság-orvossal kötendő megállapodást az előterjesztés 1. számú, míg a Dr. Takács Edina ifjúság-orvossal kötendő megállapodást az előterjesztés 2. számú melléklete szerinti tartalommal jóváhagyja.
3. A Közgyűlés felkéri a polgármestert és a Szombathelyi Egészségügyi és Kulturális GESZ igazgatóját a 2. pont szerinti megállapodások aláírására.

**Felelősök:** Dr. Puskás Tivadar, polgármester

Dr. Kecskés László, az Egészségügyi Szakmai Bizottság elnöke

Dr. Károlyi Ákos jegyző

 /a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális GESZ igazgatója/

**Határidő:** azonnal (az 1. és a 2. pont vonatkozásában)

 2017. december 31. (a 3. pont vonatkozásában)